sagorsarker/bangla-wikipedia huggingface dataset:
বন্দনা পাঠক

বন্দনা পাঠক (বিবাহপূর্ব বন্দনা বৈদ্য) হলেন একজন ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি জনপ্রিয় টেলিভিশন ধারাবাহিক "খিচড়ি" সিরিজে জয়শ্রী পারেখের চরিত্রে অভিনয় করেছেন। এছাড়াও স্টার প্লাসে সম্প্রচারিত জনপ্রিয় ধারাবাহিক "সাথ নিভানা সাথিয়ায়" গৌর নামক নেতিবাচক চরিত্রে অভিনয় করেছেন। তিনি বেশ কয়েকটি গুজরাতি ধারাবাহিকেও অভিনয় করেছেন। প্রায় দুই দশকেরও বেশি সময়ের অভিনয় জীবনে তিনি বেশিরভাগ কমেডি ধারাবাহিক এবং সিটকমে অভিনয় করেছেন।
তিনি আহমেদাবাদে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি গুজরাতি অভিনেতা অরবিন্দ বৈদ্যের কন্যা। ১৯৯৫ সালে জনপ্রিয় সিটকম "হাম পাঁচ"এ অভিনয়ের মাধ্যমে তিনি টেলিভিশনে অভিষেক করেন। তিনি উক্ত ধারাবাহিকে মীনাক্ষী মাথুর নামক চরিত্রে অভিনয় করেছিলেন, যার জন্য তিনি রাতারাতি জনপ্রিয়তা অর্জন করেছিলেন।
১৯৯৫ সালে তিনি "হাম পাঁচ" ধারাবাহিক দিয়ে তাঁর অভিনয় জীবন শুরু করেছিলেন, যা সে সময়ের অন্যতম জনপ্রিয় কৌতুক অনুষ্ঠানে পরিণত হয়েছিল। অতঃপর তিনি গুজরাতি নাটকেও অভিনয় করেছিলেন। হাম পাঁচের বিশাল সাফল্যের পরে, পাঠক রাতারাতি তারকা হয়ে ওঠেন এবং তিনি উক্ত ধারাবাহিকটিতে জয়শ্রী পারেখ নামক মূল ভূমিকায় অভিনয় করেন। অতঃপর তিনি "খিচড়ি" নামে আরেকটি সিটকমে অভিনয় করেন, যা তাঁকে আরও স্বীকৃতি এবং খ্যাতি এনে দিয়েছিল। ২০০৫ সালে তিনি "ইন্সট্যান্ট খিচড়ি" নামে দ্বিতীয় সংস্করণে একই চরিত্রে অভিনয় করেছিলেন, যা পূর্ববর্তী সংস্করণের মতো একইরকম সফলতা এনে দিয়েছিল। এই অনুষ্ঠানটি পাঠককে ভারতীয় টেলিভিশন জগতের একজন প্রতিষ্ঠিত অভিনেত্রীতে পরিণত করেছিল। তবে, ২০১০ সালে মুক্তি পাওয়া এই সিরিজের চলচ্চিত্রটিতে নিমিশা ভাখারিয়া তাঁর স্থলাভিষিক্ত হয়েছিলেন।
পাঠক ভারতের আহমেদাবাদে তাঁর শৈশব অতিবাহিত করেছেন, যেখানে তাঁর বাবা অরবিন্দ বৈদ্য গুজরাতি থিয়েটারের এক বিশিষ্ট ব্যক্তিত্ব ছিলেন। তিনি লেখক-পরিচালক নীরাজ পাঠকের সাথে বিবাহ বন্ধনে আবদ্ধ হয়েছেন, যিনি "আপনে", "গুমনাম" (২০০৮) এবং "রাইট ইয়া রং" (২০১০)-এর মতো চলচ্চিত্র নির্মাণ করেছেন। তাঁদের দুটি সন্তান রয়েছে: ছেলে যশ ও মেয়ে রাধিকা।
২০১৬ সালে, তিনি "সাথ নিভানা সাথিয়া" ধারাবাহিকের সেটে সিঁড়ি বেয়ে উঠতে গিয়ে গড়িয়ে পড়ে গিয়ে আহত হয়েছিলেন।
অনুমান করা হয় যে, পাঠক এবং তাঁর সহশিল্পী রূপল প্যাটেল "সাথ নিভানা সাথিয়া"র সেটে এক পেশাদার যুদ্ধে লিপ্ত হয়েছিলেন। তবে পাঠক এই গুজবকে অস্বীকার করেছেন এবং বলেছিলেন যে "রূপল একজন পেশাদার অভিনেত্রী এবং আমরা একে অপরকে প্রতিদিন শুভেচ্ছা জানাই। আমরা দুইজন দুই ভিন্ন ব্যক্তিত্ব।<nowiki>"</nowiki>
নড়াইল জেলার ইউনিয়ন পরিষদসমূহ

নড়াইল জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের নড়াইল জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। জেলাটিতে ১টি পৌরসভা, ৩টি উপজেলা, ৩৯ টি ইউনিয়ন পরিষদ, ১৮টি ওয়ার্ড, ৪৩টি মৌজা এবং ৬৫১টি গ্রাম রয়েছে। নিম্নে বিস্তারিত তালিকা উল্লেখ করা হল:
শ্রিয়া পিলগাঁওকর

শ্রিয়া পিলগাঁওকার হলেন একজন ভারতীয় চলচ্চিত্র অভিনেত্রী, পরিচালক, প্রযোজক এবং মঞ্চ অভিনেত্রী। তিনি অভিনেতা শচীন পিলগাঁওকর ও সুপ্রিয়া পিলগাঁওকরের মেয়ে।
ছোটবেলায় পিলগাঁওকর পেশাদার সাঁতারু হওয়ার জন্য প্রশিক্ষণ গ্রহণ করেছিলেন এবং বিদ্যালয়ে থাকাকালীন তিনি সাঁতারে বেশ কয়েকটি পদকও জয়লাভ করেছিলেন। তিনি যখন ছোট ছিলেন তখন জাপানি ভাষায় ক্লাস করতেন, কেননা বড় হয়ে তিনি একজন অনুবাদক বা ভাষাবিদ হওয়ার ইচ্ছা পোষণ করেছিলেন। পরবর্তীতে তাঁর সিদ্ধান্ত বদল হয়ে যায় এবং তিনি মুম্বইয়ের সেন্ট জেভিয়ার'স কলেজের সমাজবিজ্ঞান বিভাগ থেকে স্নাতক ডিগ্রি অর্জন করেন। পিলগাঁওকর ছোটবেলায় কত্থক নৃত্যও শিখেছিলেন।
মাত্র পাঁচ বছর বয়সে, পিলগাঁওকর হিন্দি টেলিভিশন ধারাবাহিক "তু তু মে মে"-এ একটি ছেলের চরিত্রে অভিনয় করেছিলেন। পিলগাঁওকর ২০১২ সালে করণ শেঠীর ১০ মিনিটের স্বল্পদৈর্ঘ্যের নাটক "ফ্রিডম অফ লাভ" এ অভিনয় করার মধ্য দিয়ে মঞ্চ নাটকে আত্মপ্রকাশ করেছিলেন। নাটকটি এনসিপিএ-এর সংক্ষিপ্ত এবং মিষ্টি উৎসবের একটি অংশ ছিল। এই নাটকটিতে, তিনি একাধারে অভিনয় করেছেন, গান গেয়েছিলেন এবং একই সাথে নৃত্য পরিবেশনও করেছেন।
"ফ্রিডম অফ লাভ" এ অভিনয়ের পরে, পিলগাঁওকার ২০১৩ সালে মারাঠি চলচ্চিত্র "একুল্টি এক" এর মাধ্যমে বড় পর্দায় আত্মপ্রকাশ করেছিলেন; এই চলচ্চিত্রে তিনি স্বরার চরিত্রে অভিনয় করেছেন, যিনি অরুণ দেশপাণ্ড (শচীন পিলগাঁওকর) এবং নন্দিনীর (সুপ্রিয়া পিলগাঁওকর) মেয়ে। তাঁর বাবা (শচীন পিলগাঁওকার) তাঁকে এই চলচ্চিত্রে স্বরার চরিত্রে অভিনয় করার জন্য বলেছিলেন; তিনিই এই চলচ্চিত্রটি রচনা, পরিচালনা এবং প্রযোজনা করেছিলেন। শ্রিয়া এক সাক্ষাৎকারে বলেছিলেন, "আমার মা-সহ বেশ কয়েকজন অভিনয়শিল্পীর অভিষেক করানোর কৃতিত্ব রয়েছে তাঁর (বাবার)। তিনি যখন আমাকে ছবিটির প্রস্তাব দিয়েছিলেন, তখম আমি তাঁর কাছ থেকে কোন আনুকূল্য চাইনি। তবে তিনি আমাকে সংশোধন করে বলেছিলেন, 'আমি বিনা কারণে সম্পদ বিনিয়োগ করার মত বোকা নই"।" তিনি আরও যোগ করেছেন, "অভিজ্ঞতার ভিত্তিতে আমি একজন শিক্ষানবিস তবে আমি মনে করি এই শিল্পে (চলচ্চিত্রে) আমার সংযোজনের এটিই দুর্দান্ত সময়। অনেক কিছু ঘটছে, অনেক পরিবর্তন হচ্ছে। আমি গর্ব বোধ করি যে আমি আমার বাবার সাথে প্রথম ছবিটি করেছি।" এই চলচ্চিত্রে আত্মপ্রকাশ করে তিনি ছয়টি পুরস্কার জিতেছিলেন। এর মধ্যে সেরা অভিষেক অভিনেত্রীর জন্য মহারাষ্ট্র রাজ্য সরকার পুরস্কার ছিল অন্যতম, যা তিনি ৫১তম মহারাষ্ট্র রাজ্য চলচ্চিত্র পুরস্কারে অনুষ্ঠানে গ্রহণ করেছিলেন। এই চলচ্চিত্রটি সমালোচকদের কাছ থেকে ইতিবাচক পর্যালোচনা পেয়েছিল। "টাইমস অফ ইন্ডিয়ার" একজন সমালোচক এই চলচ্চিত্রটিকে ৩/৫ তারামার্কা দিয়েছিলেন এবং বলেছিলেন "এটি তাঁর (শচীন পিলগাঁওকর) কন্যা শ্রিয়াকে চলচ্চিত্রে আনার নিখুঁত সময় এবং তিনি আমাদের সকলকে হতাশ করেননি।"
কুমারী কমলা

কুমারী কমলা (জন্ম ১৬ জুন ১৯৩৪) একজন ভারতীয় নৃত্যশিল্পী এবং অভিনেত্রী (তিনি কমলা লক্ষ্মণ নামেও পরিচিত)। প্রাথমিকভাবে তিনি শিশু নৃত্যশিল্পী হিসাবে কাজ করা শুরু করেন, কমলা তার পুরো ক্যারিয়ার জুড়ে প্রায় ১০০ টি তামিল, হিন্দি, তেলুগু এবং কান্নাডা চলচ্চিত্রে অভিনয় করেছেন। ১৯৭০ এর দশকে তিনি বাজুভুর শৈলীর নৃত্যের একজন শিক্ষক হয়েছিলেন, এই নৃত্যে তিনি বিশেষীভাবে পারদর্শী ছিলেন।
তিনি ভারতের মায়ুরামের একটি ব্রাহ্মণ পরিবারে জন্মগ্রহণ করেন। তার বোন রাধা ও বাসন্তীও নৃত্যশিল্পী ছিলেন। খুব অল্প বয়সেই কমলা বোম্বাইয়ের লাছু মহারাজের কাছ থেকে কথক নৃত্যশৈলীর পাঠ গ্রহণ শুরু করেন। তিনি শঙ্কর রাও ব্যাসের কাছ থেকে হিন্দুস্তানি শাস্ত্রীয় সংগীতের উপরও পাঠ গ্রহণ করেন। তিনি চার বছর বয়সে যখন নাচের আবৃত্তিতে অংশ নিয়েছিলেন তখন তামিল চলচ্চিত্র পরিচালক এ.এন. কল্যাণসুন্দরাম আইয়ার তাকে আবিষ্কার করেছিলেন। তিনি তাঁর "ভালিবর সঙ্গম" (১৯৩৮) এবং "রমানামা মহিমাই" (১৯৩৯) ছবিতে ছোট একটি চরিত্রে অভিনয় করার জন্য তাকে বাছাই করেন, সেখানে তাকে কমলা নামে বিল করা হয়েছিল। তাঁর নাচটি অন্যান্য চলচ্চিত্র নির্মাতাদের দৃষ্টি আকর্ষণ করে এবং তিনি ১৯৩৮ সালে "জেইলোর" এবং ১৯৪৩ সালে "কিসমত" এবং "রাম রাজ্য" ছবিতে অভিনয়ের মাধ্যমে হিন্দি ছবিতে চলে আসেন। কমলার মা মাদ্রাজে চলে আসেন যাতে তাঁর কন্যা ভরতনাট্যম শিক্ষক কাট্টুমান্নারকোয়েল মুথুকুমারা পিল্লাই এবং বাজুভুর বি. রামাইয়া পিল্লাইয়ের অধীনে প্রশিক্ষণ নিতে পারেন। ১৯৪৪ সালে মুক্তিপ্রাপ্ত একটি সফল তামিল চলচ্চিত্র জগথালাপ্রথাপনে কমলা প্রথম কোন চরিত্রে অভিনয় করেন, তিনি পাম্পু আত্মা নৃত্য পরিবেশন করেছিলেন। কমলা তার পরবর্তী ছবি "শ্রী ভাল্লীতে" (১৯৪৫) দ্বৈত চরিত্রে অভিনয় করেন এবং "মীরা" ছবিতে কৃষ্ণ চরিত্রে অভিনয় করেন। তবে তার অভিনীত চলচ্চিত্র "নম ইরুভার" তামিল সিনেমার জগতে প্রভাব ফেলে। "নম ইরুভার" দেশপ্রেম এবং গান্ধীবাদ গানে পূর্ণ ছিল এবং এর নৃত্যগুলি ভারতনাট্যমকে পুনরুজ্জীবিত ও বিধিসম্মত করতে সহায়তা করেছিল। এই ছবিটি ভারতের তামিল ভাষী অঞ্চল জুড়ে "সাংস্কৃতিক বিপ্লব" ছড়িয়ে দেওয়ার কৃতিত্ব দাবি করে।
১৯৫৩ সালে রানী দ্বিতীয় এলিজাবেথের রাজ্যাভিষেক উৎসবে সময় জন্য পরিবেশনার জন্য কমলা আমন্ত্রিত হয়েছিলেন। ১৯৫০ এর দশকের শেষের দিকে তিনি চীন এবং জাপানে আন্তর্জাতিকভাবে পরিবেশানর জন্য ভ্রমণ করেন। ১৯৭০ সালে ভারত সরকার তাকে ভারতের তৃতীয় সর্বোচ্চ বেসামরিক পুরস্কার পদ্মভূষণ পদকে ভূষিত করে। তিনি ১৯৭৫ সালে ব্রান্তা অধ্যাপকশিপে ভূষিত হওয়ার পরে কোলগেট বিশ্ববিদ্যালয়ে দুই মেয়াদে নৃত্যের শিক্ষকতা করেছেন। ১৯৮০ সালে কমলা স্থায়ীভাবে নিউইয়র্ক শহরে চলে যান এবং সেখানে শাস্ত্রীয় নৃত্য শেখানো শুরু করেন। তিনি লং আইল্যান্ডে শ্রী ভারত কমলালয় নামে একটি নাচের বিদ্যালয় স্থাপন করেন। শিল্পকলায় তাঁর অবদানের জন্য ২০১০ সালে তিনি ন্যাশনাল এন্ডোমেন্ট ফর দ্য আর্টস থেকে "জাতীয় ঐতিহ্য ফেলোশিপ" অর্জন করেন।
তিনি কার্টুনিস্ট আর. কে. লক্ষ্মণের সাথে বিবাহবন্ধনে আবদ্ধ হয়েছিলেন, তবে ১৯৬০ সালে তাদের বিবাহবিচ্ছেদের মাধ্যমে বৈবাহিক সম্পর্কের অবসান ঘটে। তাঁর দ্বিতীয় স্বামী টি. ভি. লক্ষ্মীনারায়ণন ১৯৮৩ সালে মারা যান। তার দ্বিতীয় স্বামীর ঔরশে তাঁর এক পুত্র সন্তান আছে, তার নাম জৈনন্দ নারায়ণ, তিনি মার্কিন যুক্তরাষ্ট্রের সেনাবাহিনীর একজন কর্মকর্তা।
গৌরী প্রধান

গৌরী প্রধান হলেন একজন প্রাক্তন মডেল এবং টেলিভিশন অভিনেত্রী। তিনি "কুটুম্ব" নামক ধারাবাহিকে গৌরী প্রথম মিত্তল, "কিউকি সাস ভি কভি বহু থি" ধারাবাহিকে নন্দিনী করণ বিরানী, "মেরি আশিকি তুমসে হি" ধারাবাহিকে ফাল্গুনি হর্ষদ পারেখ এবং "তু আশিকি" ধারাবাহিকে অনিতা শর্মা চরিত্রে অভিনয়ের জন্য অধিক পরিচিত।
গৌরী প্রধান ভারতের জম্মুর জম্মু ও কাশ্মীরে জন্মগ্রহণ করেছেন। তাঁর বাবা মেজর সুভাষ বসুদেব প্রধান একজন অবসরপ্রাপ্ত ভারতীয় সেনা কর্মকর্তা এবং তাঁর মা আশা একজন গৃহিণী। গৌরী তিন ভাই-বোনের মধ্যে দ্বিতীয়; তাঁর বড় ভাই ভরত, একজন পেট্রোকেমিক্যাল ইঞ্জিনিয়ার, অন্যদিকে তাঁর ছোট বোন গীতাঞ্জলি, একজন এমডি। গৌরী তাঁর পরিবারের একমাত্র ব্যক্তি যিনি মডেলিং করেছেন এবং এটিকে তাঁর পেশা হিসাবে বেছে নিয়েছেন।
তাঁর বাবার চাকরি সূত্রে তিনি তাঁর শৈশবে সারা দেশে ভ্রমণ করেছেন। যার ফলস্বরূপ, তিনি বিভিন্ন বিদ্যালয়ে পড়াশোনা করেছিলেন, তাদের মধ্যে একটি ছিল উধমপুরের কারমেল কনভেন্ট স্কুল। তাঁর বাবার অবসর গ্রহণের পর, তাঁর পরিবার পুনেতে (মহারাষ্ট্র) স্থায়ীভাবে বসবাস শুরু করেছিল, যেখানে তিনি বিএসসি (ইলেক্ট্রনিক্স) কোর্সের জন্য স্যার পরশুরামভাও কলেজ থেকে পড়াশোনা করেন। পরে তিনি লন্ডন বিশ্ববিদ্যালয়ের অধিভুক্ত একটি প্রতিষ্ঠান থেকে মনোবিজ্ঞানের একটি কোর্সে ভর্তি হন।
হায়দরাবাদে সাবানের একটি বিজ্ঞাপনের শুটিং করার সময় তাঁর ভবিষ্যত স্বামী হিতেন তেজওয়ানির সাথে তাঁর সাক্ষাৎ হয়েছিল। পরবর্তীতে, তাঁরা টেলিভিশন ধারাবাহিক "কুটুম্ব" এর সেটে মিলিত হন এবং কাকতালীয়ভাবে উক্ত ধারাবাহিকে প্রধান জুটির চরিত্রে অভিনয় করেছিলেন। পর্দার রসায়ন তাঁদের সম্পর্কে এক নতুন মোড় আনে এবং অবশেষে তাঁরা ডেটিং শুরু করেন। আরেকটি টেলিভিশন ধারাবাহিক "কিউকি সাস ভি কভি বহু থি"-তে প্রেমিক করণ এবং প্রেমিকা নন্দিনী চরিত্রে অভিনয় করার সময়, তাঁরা বিবাহ করার সিদ্ধান্ত নিয়েছিলেন।
দুই বছর সম্পর্কের পরে, তাঁরা ২০০৪ সালের ২৪শে এপ্রিল তারিখে পুনের সান-এন-স্যান্ড হোটেলে আয়োজিত একটি অনুষ্ঠানে মহারাষ্ট্রীয় রীতিনীতি অনুসারে বিয়ে করেন, সেখানে প্রায় ৪০-৫০ জন অতিথি উপস্থিত ছিলেন। এর পরেই তাঁরা মধুচন্দ্রিমার জন্য থাইল্যান্ডের কো সামুইতে গিয়েছিলেন। ২০০৪ সালের ৯ই মে তারিখে, তাঁদের অভ্যর্থনার অনুষ্ঠানে জুহুর আর্মি ক্লাবে ৪০০ জনের বেশি অতিথি উপস্থিত হয়েছিলেন।
২০০৯ সালের ১লা নভেম্বর তারিখে, মুম্বইয়ের বান্দ্রার লীলাবতী হাসপাতালে গৌরী যমজ সন্তান,- এক পুত্র এবং কন্যা সন্তানের মা হন।
শ্বেতা বসু প্রসাদ

শ্বেতা বসু প্রসাদ (জন্ম: ১১ জানুয়ারি ১৯৯১) হলেন একজন ভারতীয় চলচ্চিত্র অভিনেত্রী। তিনি হিন্দি চলচ্চিত্র এবং টেলিভিশন ধারাবাহিকে শিশু অভিনেত্রী হিসাবে অভিনয় জগতে পদার্পণ করেন এবং বাংলা, তেলুগু এবং তামিল চলচ্চিত্রে মুখ্য ভূমিকায় অভিনয় করেছেন। ২০০২ সালে "মাকড়ি" চলচ্চিত্রে অভিনয়ের জন্য তিনি "সেরা শিশুশিল্পী" বিভাগে জাতীয় চলচ্চিত্র পুরস্কার অর্জন করেছিলেন।
শ্বেতা বসু প্রসাদ ১৯৯১ সালের ১১শে জানুয়ারি তারিখে ভারতের ঝাড়খণ্ডের জামশেদপুরে জন্মগ্রহণ করেছেন এবং পরবর্তীতে তাঁর পরিবারের সাথে বোম্বেতে (বর্তমান মুম্বই) পাড়ি জমান। তাঁর বাবা অনুজ প্রসাদ বিহারের এবং তাঁর মা শর্মিষ্ঠা বসু প্রসাদ পশ্চিমবঙ্গের বাসিন্দা।
শ্বেতার দাদু নতুন দিল্লির গোয়েন্দা ব্যুরোর চিফ অপারেটিং অফিসার হিসাবে অবসর নিয়েছিলেন। তাঁর পিতা অনুজ নতুন দিল্লির শ্রীরাম সেন্টার থেকে নির্দেশনা ও অভিনয়ে ডিপ্লোমা অর্জনকারী। পরে তাঁরা জামশেদপুরে বসতি স্থাপন করেন, যেখানে তিনি ১৯৯০ সালে, এক বছরের সম্পর্কের পরে, শ্বেতার মা, সংগীতশিল্পী ও লেখক শর্মিষ্ঠাকে বিয়ে করেছিলেন এবং পরের বছর শ্বেতা জন্মগ্রহণ করেছিলেন।
শ্বেতা মুম্বইয়ের সানতাক্রুজের আরএন পোদ্দার উচ্চ বিদ্যালয়ে বাণিজ্য বিভাগে পড়াশোনা করেছেন এবং গণমাধ্যম ও সাংবাদিকতায় স্নাতকোত্তর শেষ করেছেন। তিনি ইন্ডিয়ান এক্সপ্রেসের জন্য কলামও লিখেছিলেন।
তিনি তাঁর মায়ের পূর্বের নাম "বসু" তাঁর নামের সাথে যোগ করেছেন। তিনি ২০১৮ সালের ১৩ই ডিসেম্বর তারিখে চলচ্চিত্র নির্মাতা রোহিত মিত্তলের সাথে বিবাহ বন্ধনে আবদ্ধ হন। কিন্তু ২০১৯ সালের ১০ই ডিসেম্বর তারিখে, তিনি এক ইন্সটাগ্রাম পোস্টে তাঁদের বিচ্ছেদের কথা জানিয়েছিলেন।
শ্বেতা খুব কম বয়সে তার কর্মজীবন শুরু করেছিলেন। তিনি টেলিভিশনে পদার্পণ করলেও শীঘ্রই বলিউডে চলে আসেন। ২০০২ সালে "মাকড়ি" চলচ্চিত্রে দ্বৈত চরিত্রে অভিনয় করার মাধ্যমে চলচ্চিত্র জগতে পদার্পণ করেছিলেন; যার জন্য তিনি "সেরা শিশু অভিনেত্রী" বিভাগে জাতীয় পুরস্কার লাভ করেছিলেন। রুপালি পর্দায় তাঁর সাফল্যের পরে, তিনি "কাহানী ঘর ঘর কি" এবং "কারিশমা কা কারিশমার" মতো টেলিভিশন ধারাবাহিকে কাজ করেছিলেন। ২০০৫ সালে, তাঁর প্রতিভা আবার পরিচালক নাগেশ কুকুনুর দ্বারা স্বীকৃতি পেয়েছিল এবং তিনি তাঁকে "ইকবাল" চলচ্চিত্রের প্রস্তাব দিয়েছিলেন। উক্ত চলচ্চিত্রে তিনি খাদিজা চরিত্রে অভিনয় করেছিলেন। তিনি ইকবালের জন্য ৫ম করাচি আন্তর্জাতিক চলচ্চিত্র উৎসবে "সেরা সহায়ক অভিনেত্রী" বিভাগে পুরস্কার জয়লাভ করেছিলেন।
শ্বেতা তেলুগু চলচ্চিত্রে ২০০৮ সালে আত্মপ্রকাশ করেছিলেন। তার অভিষেক চলচ্চিত্রটির নাম "কোথা বঙ্গারু লোকম"। তিনি এ পর্যন্ত তামিল, তেলুগু এবং বাংলা ভাষায় মোট আটটি চলচ্চিত্রে অভিনয় করেছেন।
উচ্চ-শ্রেণীর পতিতাবৃত্তি মামলায় জড়িত থাকার জন্য ২০১১ সালের ৩১শে আগস্ট তারিখে জিজ্ঞাসাবাদের জন্য শ্বেতা বসু প্রসাদকে হায়দরাবাদ পুলিশ আটক করেছিল। প্রথমে তিনি বলেছিলেন যে, "আমি আমার কর্মজীবনে অনেক ভুল করেছি এবং সেসময় আমার অর্থের প্রয়োজন ছিল" এই বলে তাঁর জড়িত থাকাকে ন্যায়সঙ্গত করে তুলতে চেয়েছিলেন। পরে তিনি এই বিবৃতি এবং মামলায় জড়িত থাকার বিষয়টি সম্পূর্ণ অস্বীকার করেছিলেন।
সাক্ষরতার হার অনুযায়ী পশ্চিমবঙ্গের জেলাগুলির তালিকা

তালিকাটি ভারতের পশ্চিমবঙ্গ রাজ্যের জেলাগুলির একটি তালিকা যা ২০১১ সালের জনগণনার অস্থায়ী তথ্য অনুসারে সাক্ষরতার হারের সাথে স্থান পেয়েছে। 
পশ্চিমবঙ্গের সাক্ষরতার হার ৭৬.২৬%, যা জাতীয় গড় ৭৪.০৪% এর থেকে বেশি। ২০১১ সালের জনগণনা অনুসারে, ভারতের ৩৬টি রাজ্য এবং কেন্দ্রশাসিত অঞ্চলগুলির মধ্যে সাক্ষরতার হারের দিক দিয়ে পশ্চিমবঙ্গ ২০ তম।
সনথ কালুপেরুমা

সনথ মোহন সিলভা কালুপেরুমা (; জন্ম: ২২ অক্টোবর, ১৯৬১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ থেকে ১৯৮৮ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি অফ ব্রেক বোলিংয়ে পারদর্শী ছিলেন সনথ কালুপেরুমা।
কলম্বোর নালন্দা কলেজে সনথ কালুপেরুমা অধ্যয়ন করেছেন। ব্লুমফিল্ড ক্রিকেট ও অ্যাথলেটিক ক্লাবের পক্ষে খেলেন। শীর্ষসারির ব্যাটসম্যান হিসেবে ব্যাটিং উদ্বোধনে নামতেন ও স্পিন বোলিংয়ে দক্ষ ছিলেন। এছাড়াও স্লিপ বা গালি অঞ্চলে ফিল্ডিং করতেন।
১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত সনথ কালুপেরুমা’র প্রথম-শ্রেণীর খেলোয়াড়ী জীবন চলমান ছিল। 
আন্তর্জাতিক ক্রিকেটে অংশগ্রহণ করলেও নিজেকে এ পর্যায়ের ক্রিকেটের সাথে তাল মেলাতে হিমসিম খান। সমসাময়িক পর্যায়ে শ্রীলঙ্কা দলে খেলোয়াড়দের যোগ্যতা ও দৃঢ় প্রতিজ্ঞাবদ্ধ খেলোয়াড়দের অনুসন্ধান করছিল দল নির্বাচকমণ্ডলী। অনূর্ধ্ব-২৩ দলে চমকপ্রদ সাফল্যের স্বীকৃতিস্বরূপ তাকে জাতীয় দলে খেলার জন্যে আমন্ত্রণ জানানো হয়।
সমগ্র খেলোয়াড়ী জীবনে চারটিমাত্র টেস্ট ও দুইটিমাত্র ওডিআইয়ে অংশগ্রহণ করেছেন সনথ কালুপেরুমা। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৮৮ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
নিউজিল্যান্ডের বিপক্ষে অভিষেক ঘটা ঐ টেস্টে তিন নম্বরে ব্যাটিংয়ে নামেন। তবে, আশানুরূপ খেলতে ব্যর্থ হন। বল হাতে নিয়ে অফ স্পিন বোলিংয়ে ২/১৭ বোলিং পরিসংখ্যান গড়েন। সিরিজের তিন টেস্টের সবকটিতেই অংশ নেন তিনি। কিন্তু অংশগ্রহণকৃত ছয় ইনিংসে একবারের জন্যেও ৩০ রানের কোটা অতিক্রম করতে ব্যর্থ হয়েছিলেন। প্রায় চার বছর পর পুনরায় জাতীয় দলে খেলার জন্যে আহুত হন। তবে, আঘাতের কারণে এ সুযোগের সদ্ব্যবহার করতে পারেননি তিনি।
১৯৮৯ সালে অস্ট্রেলিয়ার মেলবোর্নে অভিবাসিত হন। সেখানে তিনি জেলা পর্যায়ের ক্রিকেট খেলায় অংশ নিতেন। পরবর্তীতে মাউন্ট ওয়াভার্লি সি. সি. দলের অধিনায়কের দায়িত্ব পালনসহ বেসাইড ক্লাব চেল্টেনহাম ও কীসবোরা সি. সি.কে প্রশিক্ষণ দিতেন।
তার জ্যেষ্ঠ ভ্রাতা ললিত কালুপেরুমা শ্রীলঙ্কার ক্রিকেটের ইতিহাসের প্রথম টেস্টে প্রতিনিধিত্ব করেছেন।
করুণাময়ী রাণী রাসমণি

করুণাময়ী রাণী রাসমণি ভারতীয় বাংলা টেলিভিশন ধারাবাহিক। এটি একটি ঐতিহাসিক টেলিভিশন সিরিজ যা বাংলা বিনোদন চ্যানেল জি বাংলায় প্রচারিত হয় এবং টিভি সম্প্রচারের আগেও ডিজিটাল প্ল্যাটফর্ম জি ফাইভ-এ এটি  উপলব্ধ। এটি ২৪ জুলাই ২০১৭ প্রথম প্রদর্শন হয়েছিল৷ ধারাবাহিকটি আগে সুব্রত রায় প্রযোজনা করেছিলেন এবং এখন এটি জি বাংলা প্রযোজনা করছে৷ এটি ২৪ জুলাই ২০২০ তারিখে ১০০০তম পর্ব এবং ২৬ ডিসেম্বর ২০২১ সালে ১৫০০টি পর্ব সম্পন্ন করে। ধারাবাহিকটির শেষ পর্ব সম্প্রচারিত হবে ১৩ ফেব্রুয়ারী ২০২২ সালে।
এই ধারাবাহিকটির মূল চরিত্র লোকমাতা রাণী রাসমণি। হালিশহরের ছোট রানী থেকে তাঁর সারা বাংলার রাণী হয়ে ওঠার ঘটনায় পুঙ্খানুপুঙ্খ রূপে দেখানো হয়েছে এই ধারাবাহিকে। ধারাবাহিকের প্রধান চরিত্র রাণীমার মৃত্যু হলো দশকের বিপুল চাহিদার কথা মাথায় রেখে ধারাবাহিকটিকে এগিয়ে নিয়ে যাওয়া হয় - " করুণাময়ী রাণী রাসমণি - উত্তর পর্ব  " নামে। সেখানে আলোকপাত করা হয় গদাধরের শ্রীরামকৃষ্ণ হয়ে ওঠার, আধ্যাত্মিক জগতে সারদামণির পদার্পণের। পাশাপাশি জানবাজারের বাড়িতে রাণীমার কনিষ্ঠ কন্যা জগদম্বা, তাঁর দুই পুত্র দ্বারিকানাথ বিশ্বাস এবং ত্রৈলোক্যনাথ বিশ্বাসের ঐতিহাসিক হয়ে ওঠার কাহিনীও সমান গুরুত্ব পায়। দেখানো হয় তাঁদের দ্বারা ব্যারাকপুরের সুবিখ্যাত অন্নপূর্ণা মন্দির প্রতিষ্ঠার কাহিনী। দ্বারিকানাথ ও তাঁর স্ত্রী - কুমুদিনী, ত্রৈলোক্যনাথ ও তাঁর দুই স্ত্রী - কনকলতা ও সুভাষিনীর বৈবাহিক টানাপোড়েনও দেখানো হয় এই ধারাবাহিকে।
দীর্ঘদিন সাড়ে ছটার স্লটে থাকার পর ১০ জানুয়ারি থেকে এটি সন্ধ্যে ছটায় সম্প্রচারিত হতে থাকে। এখনো পর্যন্ত এটিই দীর্ঘতম ভারতীয় বাংলা ধারাবাহিক।
রানী রাসমনি দক্ষিণেশ্বর কালী মন্দিরের প্রতিষ্ঠাতা হিসাবে এবং উনিশ শতকে বাংলায় ব্রিটিশ ইস্ট ইন্ডিয়া কোম্পানির আগ্রাসনের বিরুদ্ধে তার অদম্য উদ্দীপনা এবং লড়াইয়ের জন্য সর্বাধিক পরিচিত। নাটকে তার জীবনের ঘটনাগুলি দেখানো হয়। "রানী" নামে পরিচিত ১১ বছর বয়সী একটি ছোট মেয়ে থেকে শুরু করে, তার পৈতৃক গ্রাম হালিসাহারে তার বৈষ্ণব বাবা এবং পিসির সাথে বসবাস, কলকাতার জানবাজারের 'বাবু রাজচন্দ্র দাস' কে বিয়ে এবং কীভাবে তিনি তৎকালীন ব্রিটিশ শাসিত পিতৃতান্ত্রিক সমাজের সময় সমস্ত প্রতিকূলতার বিরুদ্ধে লড়াই করে একজন অসাধারণ মহিলা হয়ে ওঠেন তা এতে দেখানো হয়।
শ্রীলঙ্কার এক্সপ্রেসওয়ে

শ্রীলঙ্কায় বর্তমানে দেশের দক্ষিণাঞ্চলে পরিষেবা প্রদানকারী ১৫০ কিলোমিটারের (৯৩ মাইল) বেশি এক্সপ্রেসওয়ে রয়েছে। ই০১ এক্সপ্রেসওয়ের (দক্ষিণী এক্সপ্রেসওয়ে) প্রথম পর্যায়টি ২০১১ সালে খোলা হয়। শ্রীলঙ্কার প্রথম এক্সপ্রেসওয়েটি ছিল ৯৯.৩ কিলোমিটার (৫৯.২ মাইল) দীর্ঘ। দক্ষিণী এক্সপ্রেসওয়ের দ্বিতীয় পর্যায়টি ২০১৪ সালে খোলা হয় এবং এটি মাতারা পর্যন্ত প্রসারিত হয়। ২৫.৮ কিলোমিটার (১৬.০ মাইল) দীর্ঘ ই০৩ এক্সপ্রেসওয়ে (কলম্বো-কাতুনায়াকে এক্সপ্রেসওয়ে) ২০১৩ সালে চালু হয় এবং এটি শ্রীলঙ্কার বৃহত্তম শহর কলম্বোকে বান্দরানাইকে আন্তর্জাতিক বিমানবন্দরের সাথে সংযুক্ত করে। আউটার-সার্কুলার এক্সপ্রেসওয়ে নামে পরিচিত সর্বশেষতম এক্সপ্রেসওয়েটি কডুওয়েলা থেকে কোটাওয়া পর্যন্ত বিস্তৃত এবং এই এক্সপ্রেসওয়েটি কলম্বো-মাতারা এক্সপ্রেসওয়ের সাথে কলম্বো-কাতুনায়াকে এক্সপ্রেসওয়ে যুক্ত করে। পথচারী, সাইকেল, মোটরসাইকেল, তিন চাকার গাড়ি এবং ট্র্যাক্টরকে এক্সপ্রেসওয়েতে প্রবেশের অনুমতি নেই। ২০১৯ সালের মধ্যে নেটওয়ার্কটি ৩৫০ কিলোমিটার (২২০ মাইল) প্রসারিত হয়।
আইটিএস (ইন্টেলিজেন্ট ট্রান্সপোর্টেশন সিস্টেম) ব্যবস্থা বর্তমানে স্থাপন করা হচ্ছে। কলম্বো-কাতুনায়েকে এক্সপ্রেসওয়ে ব্যবস্থাটি কার্যকর রয়েছে। দক্ষিণী এক্সপ্রেসওয়েতে ইটিসি ইলেকট্রনিক টোল সংগ্রহ ব্যবস্থাগুলি স্থাপন করা হচ্ছে।
অন্যান্য প্রস্তাবিত মহাসড়ক -
দক্ষিণ এক্সপ্রেসওয়েকে অরুগাম বে পর্যন্ত, উত্তর এক্সপ্রেসওয়েকে জাফনা পর্যন্ত এবং কলম্বো থেকে অ্যাথুরুগরিয়া পর্যন্ত উত্তোলিত মহাসড়ক প্রসারিত করা হয়েছে।
ডন প্রিঙ্গল

ডোনাল্ড জেমস প্রিঙ্গল (; জন্ম: ১ মে, ১৯৩২ - মৃত্যু: ৪ অক্টোবর, ১৯৭৫) ম্যানচেস্টারের প্রেস্টউইচ এলাকায় জন্মগ্রহণকারী ইংরেজ বংশোদ্ভূত কেনীয় আন্তর্জাতিক ক্রিকেটার ছিলেন। কেনিয়া ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে কেনিয়ার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ ডানহাতে মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ডোনাল্ড প্রিঙ্গল নামে পরিচিত ডন প্রিঙ্গল।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ডোনাল্ড প্রিঙ্গল। কোন প্রথম-শ্রেণীর ক্রিকেট খেলায় অংশগ্রহণ করেননি তিনি। ১১ জুন, ১৯৭৫ তারিখে লিডসে ক্রিকেট বিশ্বকাপের উদ্বোধনী আসরের খেলায় ভারত দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৪ জুন, ১৯৭৫ তারিখে বার্মিংহামে স্বাগতিক ইংল্যান্ড দলের বিপক্ষে সর্বশেষ ওডিআইয়ে অংশ নেন তিনি। এটিই তার একমাত্র ওডিআইয়ে অংশগ্রহণ ছিল। পূর্ব আফ্রিকা আইসিসি’র পূর্ণাঙ্গ সদস্য না হওয়ায় কোন টেস্টে অংশগ্রহণ করার সুযোগ পাননি।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে পূর্ব আফ্রিকার পক্ষে দুইটি একদিনের আন্তর্জাতিকে অংশগ্রহণ করেছিলেন তিনি। আঘাতের কারণে নিউজিল্যান্ডের বিপক্ষে উদ্বোধনী খেলায় অংশ নিতে পারেননি।
ব্যক্তিগত জীবনে বিবাহিত ছিলেন ডোনাল্ড প্রিঙ্গল। তার পুত্র ডেরেক প্রিঙ্গল কেমব্রিজ বিশ্ববিদ্যালয়, এসেক্স ও ইংল্যান্ড দলে খেলেছেন এবং দ্য ডেইলি টেলিগ্রাফে ক্রিকেট সংবাদদাতার কাজ করেছেন।
১৯৫০-এর দশকের শেষদিকে ল্যান্ডস্কেপ পরামর্শক হিসেবে কেনিয়ায় চলে যান ও সতেরো বছর কাজ করেন। ডন ফাস্ট মিডিয়াম বোলিং করতেন। ৪৩ বছর বয়সে পূর্ব আফ্রিকার তিন খেলার দুইটিতে অংশ নেন। বোলিং উদ্বোধন করলেও কোন উইকেটের সন্ধানে পাননি তিনি।
লিমুরুতে অনুষ্ঠিত খেলায় ৬/১৬ বোলিং পরিসংখ্যান গড়েন। বাড়ি ফেরার পথে গাড়ি দূর্ঘটনার কবলে পড়েন। ৪ অক্টোবর, ১৯৭৫ তারিখে বছর বয়সে কেনিয়ার নাইরোবি’র কাছাকাছি এলাকায় নিহত হন তিনি।
কাজী আজহার আলী

কাজী আজহার আলী (মৃত্যু ১৫ ডিসেম্বর ২০০৯) ছিলেন একজন বাংলাদেশি শিক্ষাবিদ ও সচিব। তিনি বাংলাদেশ ইউনিভার্সিটির প্রতিষ্ঠাতা চেয়ারম্যান ও অবৈতনিক উপাচার্য ছিলেন এবং মোহাম্মদপুর প্রিপারেটরি স্কুল এন্ড কলেজ প্রতিষ্ঠা করেন। ২০০৬ সালে বাংলা একাডেমি তাকে সম্মানসূচক ফেলোশিপ প্রদান করে। তিনি বাংলাদেশ মেডিকেল কলেজের সদস্য ও হার্ট ফাউন্ডেশনের সহ-সভাপতি ছিলেন।
কাজী আজহার বাগেরহাটের ফকিরহাটস্থ সৈয়দ মহল্লায় জন্মগ্রহণ করেন। শিক্ষা জীবনে ঢাকা বিশ্ববিদ্যালয় থেকে স্নাতকোত্তর সম্পন্ন করে ১৯৫৬ সালে শিক্ষকতা পেশায় যোগদান করেন। পরে তিনি কেমব্রিজ বিশ্ববিদ্যালয় এবং হার্ভার্ড থেকে উচ্চতর শিক্ষা গ্রহণ করেন।
কাজী আজহার ১৯৫৮ সালে পাকিস্তান সিভিল সার্ভিসে যোদদান করেন। কার্মজীবনে তিনি রাজবাড়ী মহকুমা প্রশাসক, কুমিল্লা ও রংপুর জেলার অতিরিক্ত জেলা প্রশাসক, বাংলাদেশ পল্লী উন্নয়ন একাডেমীর মহাপরিচালক, বাংলাদেশ বিদ্যুৎ উন্নয়ন বোর্ড এবং বাংলাদেশ চা বোর্ডের চেয়ারম্যানের দায়িত্বও পালন করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশের পাঁচটি মন্ত্রণালয়ে ভিন্ন ভিন্ন সময় সচিব পদে কর্মরত ছিলেন। ভাষা আন্দোলনসহ বিভিন্ন গণ আন্দোলনে সক্রিয়ভাবে অংশ নেন এবং বাংলাদেশের স্বাধীনতা যুদ্ধেও অবদান রাখেন।
তিনি বেশ কিছু গ্রন্থ রচনা করেন। তার রচিত উল্লেখযোগ্য গ্রন্থের মধ্যে রয়েছে:
কাজী আজহার ২০০৯ সালের ১৫ ডিসেম্বর বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
পুণ্য শ্রীনিবাস

পুণ্য শ্রীনিবাস (তামিল: புண்ய ஸ்ரீநிவாஸ்) ভারতের একজন পেশাদার বীণা বাদক এবং কণ্ঠশিল্পী।
তিনি মাত্র ৬ বছর বয়স থেকেই সংগীত একাডেমি থেকে শ্রীমতি জয়লক্ষ্মীর নিকট থেকে সংগীতে দীক্ষিত হয়েছিলেন এবং এর পরে তিনি বিদূষী শ্রীমতি কমলা আসওয়াত্মার কাছ থেকে বীণা বাজানোর প্রশিক্ষণ নেন। শ্রীমতি কমলা আসওয়াত্মা হলেন খ্যাতিমান বীণা বাদক ই. গায়ত্রির মা। পুণ্য শ্রীনিবাস বর্তমানে সংগীত কলা আচার্য সুগুনা ভারদাচারীর কাছ থেকে কর্ণাটকীয় সংগীতের উন্নত দিকগুলি শিক্ষা গ্রহণ করছেন। তিনি ড. অগাস্টাইন পল এর মাধ্যমে পাশ্চাত্য শাস্ত্রীয় সংগীতের সংস্পর্শে আসেন। তাঁর স্বামী ডি. এ. শ্রিনিবাস একজন প্রতিভাবান মৃদাঙ্গম বাদক, তাঁর স্বামী সাধারণত তাঁর সংগীতানুষ্ঠানে তাঁর সাথে থাকেন।
তিনি ২০ বছর বয়সে অল ইন্ডিয়া রেডিওর একজন 'এ' গ্রেড শিল্পী হিসাবে অন্তর্ভুক্ত হন। ভারতের চেন্নাইয়ের সমস্ত প্রধান সভায় তিনি পরিবেশনা করেন, এছাড়াও তিনি হায়দরাবাদ, ত্রিবান্দ্রম, বেঙ্গালুরু, বোম্বে, দিল্লি, কলকাতা এবং বিদেশে ইউরোপ, বেলজিয়াম, মার্কিন যুক্তরাষ্ট্র, সিঙ্গাপুর, নিউ ইয়র্ক, লন্ডন, দুবাই, ফ্রান্স, ইসরায়েল এবং জেরুজালেম এর মতো দেশে ও শহরে তার প্রদর্শনী প্রসারিত করেছিলেন।
তিনি জর্জ হ্যারিসনের প্রযোজনায় তাঁর অ্যালবাম "চ্যান্টস"-এ বিশ্বখ্যাত সেতার সঙ্গীতের রচয়িতা পণ্ডিত রবি শঙ্করের সাথে পরিবেশনা করেছেন।
তিনি বিখ্যাত ভারতীয় তবলা বাদক ওস্তাদ জাকির হুসেইন, ব্রিটিশ সঙ্গীতজ্ঞ জন ম্যাকলাফ্লিন, আমেরিকান জাজ শিল্পী ম্যাথিউ গ্যারিসন এবং ভারতীয় ম্যান্ডোলিন বাদক ইউ. শ্রিনিবাসের সাথেও যৌথ পরিবেশনা করেছেন।
তিনি তাঁর গজল অ্যালবামগুলিতে গায়ক হরিহরণের পক্ষেও পরিবেশনা করেছেন এবং তাদের একটি অ্যালবাম "কলোনিয়াল কাজিনের" জন্য পরিবেশনা করেছেন।
আজ অবধি তিনি বীণা বাদক হিসাবে ৫০০০ রেকর্ডিং প্রকাশ করেছেন। তিনি তার বহুমুখী প্রতিভা এবং দ্ব্যর্থহীনতার জন্যও পরিচিত, এবং সম্প্রতি বেহালা বাদক ভি. এস. নরসিমহানের সাথে বাচের দ্বৈত বেহালা কনসার্টও করেছেন। তিনি এশিয়ার বিভিন্ন অঞ্চলের মহিলা শিল্পীদের অংশ গ্রহণে ধারণাগত জাপানি অ্যালবাম 'এশিয়ান মুজে' এর জন্য একটি সুরও রচনা করেছেন। তাঁর ব্যান্ড পঞ্চজন্যম এর মাধ্যমে তিনি বীণায় বিভিন্ন জনপ্রিয় সংগীতের ধারা নিয়ে এসেছেন।
তিনি "বীণা ইন বীণা" নামে একটি অ্যালবাম প্রকাশ করেছিলেন যেখানে ভারতীয় সঙ্গীত উপকরণ বীণাকে ভিন্ন মাত্রা দিয়েছিল এবং তা বিশ্বব্যাপী জনপ্রিয় হয়ে ওঠে। তিনি এই অ্যালবামটিকে অনুসরণ করে "সাউন্ড অফ সোয়ান" নামে আরেকটি অ্যালবাম প্রকাশ করেছিলেন।
https://web.archive.org/web/20120110082602/http://punyasrinivas.com/beginnings
https://web.archive.org/web/20120126041300/http://punyasrinivas.com/bio
https://web.archive.org/web/20120306033120/http://punyasrinivas.com/growth
এম. কে. সরোজা

মাদ্রাজ কাদিরাভেলু সরোজা একজন ভারতীয় শাস্ত্রীয় নৃত্যশিল্পী, তিনি তাঁর দক্ষতার জন্য, একজন অভিযোজক হিসাবে এবং ভরতনাট্যমের শাস্ত্রীয় নৃত্য শিক্ষক হিসেবে খ্যাতি লাভ করেন। শিল্প ও সংস্কৃতি ক্ষেত্রে তাঁর অবদানের জন্য ২০১১ সালে ভারত সরকার তাকে চতুর্থ সর্বোচ্চ বেসামরিক পুরস্কার পদ্মশ্রী খেতাবে ভূষিত করে।
এম. কে. সরোজা ১৯৩১ সালের ৭ এপ্রিল ভারতের তামিলনাড়ু রাজ্যের চেন্নাইয়ে (পূর্ববর্তী মাদ্রাজ) জন্মগ্রহণ করেন। তিনি পাঁচ বছর বয়সে তাঁর বোনের সাথে ধ্রুপদী নৃত্য শেখা শুরু করেন, তিনি বিখ্যাত ধ্রুপদী নৃত্যশিক্ষক মুথুকুমারন পিল্লাইয়ের কাছে নাচ শিখেন এবং কথিত আছে যে, তিনি রুক্মিনী দেবী অরুন্দলের কালাক্ষেত্রে প্রথম নৃত্যশিক্ষক ছিলেন; তিনি মৃণালিনী সারাভাই এবং কমলা লক্ষ্মণের মতো অনেক খ্যাতিমান শাস্ত্রীয় নৃত্যশিল্পীর শিক্ষক ছিলেন। তরুণ সরোজা ব্যাঙ্গালোরের "বেঙ্গালুরু স্টুডিওতে" যোগদানের জন্য ব্যাঙ্গালোর চলে আসার পরেও গুরুকে অনুসরণ করেন।
১৯৪০ সালে সরোজার অভিষেক ঘটে এবং শীঘ্রই তিনি একজন বিখ্যাত নৃত্যশিল্পীতে পরিনত হন। ১৯৪৬ সালে তাকে চেন্নাইয়ের জেমিনি স্টুডিওতে একটি সিনেমার চুক্তির প্রস্তাব দেওয়া হল, কিন্তু তিনি তা প্রত্যাখ্যান করেন। এর তিন বছর পর ১৯৪৯ সালের ডিসেম্বরে তিনি কলাক্ষেত্রের খ্যাতিমান শিল্প ইতিহাসবিদ ও নৃত্য পণ্ডিত এবং সহ-ছাত্র মোহন খোকরকে বিয়ে করেন। তাঁর স্বামী মহারাজা সায়াজিরাও বিশ্ববিদ্যালয়ের নৃত্য বিভাগের বিভাগীয় প্রধানের পদে নিযুক্ত হলে তিনি তাঁর স্বামীর সাথে বরোদাতে চলে আসেন। বরোদায় সরোজা বিখ্যাত কত্থক গুরু সুন্দরলাল এবং কুন্দনলাল গাঙ্গানীর কাছে কত্থক নৃত্য শিখেন।
১৯৬১ সালে মোহন খোকর সংগীত নাটক একাদেমিতে নৃত্যের বিশেষ কর্মকর্তা হিসাবে নিযুক্ত হন এবং এই দম্পতি নতুন দিল্লিতে চলে আসেন। সেখানে তিনি পুনরায় পাঠদান শুরু করেন এবং নাচের পরিবেশনা অব্যাহত রাখেন এবং সফরকারী সৌদি আরব শাসকের সামনে রাষ্ট্রপতি ভবনে নৃত্য পরিবেশন করার সুযোগ পান। ১৯৭০ সাল থেকে তিনি শিক্ষার্থীদের শেখানোর জন্য প্যারিসের "কেন্দ্রীয় মন্ডপ" পরিদর্শন শুরু করেন, যা তিনি ২০০০ সাল পর্যন্ত অব্যাহত রেখেছিলেন।
এম.কে. সরোজা তার স্বামীর মৃত্যুর পরে ২০০০ সালে ৪০ বছর সক্রিয়ভাবে কাজ করার পর পেশাদার নৃত্য থেকে অবসর গ্রহণ করেন। তাঁর চার পুত্র রয়েছে যার মধ্যে তৃতীয় পুত্র আশীষ মোহন খোকর খ্যাতিমান শিল্প ইতিহাসবিদ, লেখক ও নৃত্য সমালোচক। তিনি বর্তমানে চেন্নাইতে বাস করেন।
এম. কে. সরোজের উত্তরাধিকার সেই পবিত্রতা থেকেই গিয়েছে যা তিনি ভারতনাট্যমে নিয়ে এসেছিলেন এবং নার্গিস কাতপিতিয়া, প্রতিভা পণ্ডিত, সুধা প্যাটেল, লক্ষ্মী বলরানি, ইন্দ্রাণী রহমান, ইয়ামিনী কৃষ্ণমূর্তি, রোমানা অগ্নেল, শোভনা রাধাকৃষ্ণ, রসিকা খান্না, অরূপ ঘোষ, লুসিয়া ম্যালোনি, মিলেনা সালভিনি এবং বিদ্যা প্রভৃতি খ্যাতি অর্জনকারি যে অসংখ্য শিক্ষার্থীদের প্রশিক্ষণ দিয়েছিলেন তাদের মধ্য দিয়েই তিনি বেঁচে আছেন। শেষ দুজন নৃত্যশিল্পী এখনও প্যারিসের "কেন্দ্রীয় মন্ডপে" পাঠদান করেন।
এম. কে. সরোজার উপর দুটি তথ্যচিত্র তৈরি করা হয়েছে, একটি রোম বিশ্ববিদ্যালয়ের থিয়েটার বিভাগ এবং অন্যটি ক্লাউড ল্যামোরাইজ নির্মান করেন।
অদিতি শর্মা

অদিতি শর্মা (জন্ম: ৪ সেপ্টেম্বর ১৯৯৭) হলেন একজন ভারতীয় অভিনেত্রী, যিনি জি টিভিতে প্রচারিত ধারাবাহিক নাটক "কালিরেঁ"-এ মীরা ধিংরা এবং স্টার প্লাসে "ইয়ে জাদু হে জিন কা!"-এ রোশনী আহমেদ চরিত্রে অভিনয় করার জন্য সুপরিচিত।
অদিতি ১৯৯৭ সালের ৪ঠা সেপ্টেম্বর তারিখে ভারতের নতুন দিল্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি উচ্চতর শিক্ষা অর্জনের লক্ষ্যে হাঁসরাজ মডেল স্কুলে ভর্তি হয়েছিলেন। তিনি নতুন দিল্লির বিবেকানন্দ ইন্সটিটিউট অব প্রফেশনাল স্টাডিজ হতে সাংবাদিকতায় ডিগ্রি অর্জন করেছেন।
অ্যামাজন ফ্যাশন উইক ইন্ডিয়ায় একজন মডেল হিসেবে উপস্থিত হওয়ার মাধ্যমে তিনি মডেল হিসেবে তার কর্মজীবন শুরু করেছিলেন।
অদিতি জি টিভিতে প্রচারিত ধারাবাহিক নাটক "কালিরেঁ-"এ মীরা ধিংরা চরিত্রে অভিনয়ের মধ্য দিয়ে টেলিভিশন জগতে যাত্রা শুরু করেন, উক্ত ধারাবাহিকে তিনি অরিজিৎ তানেজার বিপরীতে অভিনয় করেছেন। ২০১৯ সালে, তিনি কালার্স টিভিতে প্রচারিত "নাগিন ৩"-এ শিভলী সিংয়ের চরিত্রে অভিনয় করেছেন।
২০১৯ সাল থেকে, তিনি স্টার প্লাসে প্রচারিত ধারাবাহিক নাটক "ইয়ে জাদু হে জিন কা!"-এ রোশনী আহমেদ চরিত্রে অভিনয় করছেন, যেখানে তিনি বিক্রম সিং চৌহানের বিপরীতে অভিনয় করছেন।
দ্বারকা এক্সপ্রেসওয়ে

উত্তরাঞ্চলীয় পেরিফেরাল রোড বা এনএইচ ২৪৮-বিবি, সাধারণত দ্বারকা এক্সপ্রেসওয়ে নামে পরিচিত, এটি একটি ২৭.৬ কিলোমিটার (১৭.১ মাইল) দীর্ঘ, নির্মাণাধীন, ৮-লেনের, দ্বারকাকে হরিয়ানার গুরুগ্রামের সাথে সংযুক্তকারী নিয়ন্ত্রিত-প্রবেশ অধিকার যুক্ত মহাসড়ক। এক্সপ্রেসওয়েটি দিল্লির মহিপালপুরের শিবমুর্তিতে এনএইচ-৮৮ (পুরাতন এনএইচ-৮) এর কিমি ২০ থেকে যাত্রা করবে এবং হরিয়ানায় গুরুগ্রামের খেরকি দৌলা টোল প্লাজার নিকটে এনএইচ-৪৮ এর কিলোমিটার ৪০ এ শেষ হবে। এটি এনপিআর দ্বারা দিল্লি এবং গুরুগ্রামের মধ্যে বিকল্প সড়ক সংযোগ হিসাবে পরিকল্পনা করা হয় এবং আশা করা হচ্ছে যে দিল্লী-গুড়গাঁও এক্সপ্রেসওয়েতে ট্র্যাফিক পরিস্থিতি সহজ করবে। প্রথমদিকে এক্সপ্রেসওয়েটি ১৮ কিলোমিটার (১১ মাইল) দীর্ঘ করার পরিকল্পনা করা হয় এবং এটি ২০১২ সালের মধ্যে উন্মুক্ত হওয়ার কথা ছিল, তবে জমি অধিগ্রহণের সমস্যা প্রকল্পকে বিলম্বিত করে।
মেন্দিপুর ইউনিয়ন

মেন্দিপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।
উত্তরে মোহনগঞ্জ উপজেলার সুয়াইর ইউনিয়ন। দক্ষিণে মদন উপজেলার গোবিন্দশ্রী ইউনিয়ন
১. জগন্নাথপুর
২. বোয়ালী
৩. ইছাপুর
৪. মেন্দিপুর
৫. সাতগাঁও
৬. খলাপাড়া
৭. বানোয়ারী
৮. আসাদপুর
শিক্ষার হার :
শিক্ষা প্রতিষ্ঠান
১,উকিল মুন্সী:প্রখ্যাত বাউল সাধক ও কবিয়াল।
২, মোহাম্মদ হাদিস উদ্দিন: বাংলাদেশ পুলিশের প্রাক্তন মহাপরিদর্শক ও রাষ্ট্রদূত।
৩, আব্দুস সাত্তার: মরমী বাউল সাধক ও কবিয়াল।
"'বর্তমান চেয়ারম্যান-"আবু হাকিম ।
চাকুয়া ইউনিয়ন

চাকুয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।
এর আয়তন ১৮৯৮৭.৯৯ হেক্টর বা ≈ ১৮৯.৮৮ বর্গকিলোমিটার। গ্রাম ১৪টি, ওয়ার্ড ৯টি । 
জনসংখ্যা ও আয়তনে উভয় দিক থেকে সবচেয়ে বড় গ্রাম বল্লী। আবার জনসংখ্যায় সবচেয়ে ছোট গ্রাম ছমিরপুর এবং আয়তনে সবচেয়ে ছোট গ্রাম হাতিলা।শান্তিপূর্ণ গ্রাম হচ্ছে চাকুয়া।
শিক্ষার হার :
শিক্ষা প্রতিষ্ঠান 
মাদ্রাসা
হাওর এলাকা হয় এখানে প্রায় সব ধরনের খেলাধুলাই হয়। ক্রিকেট এবং ফুটবল এখানে খুবই জনপ্রিয়। ফুটবল একটি সহজ খেলা হওয়ায় এটি সবচেয়ে বেশি খেলা হয়ে থাকে। এছাড়াও বেডমিন্টন, হা-ডু-ডু ও স্থানীয় খেলাধুলা অনেক জনপ্রিয়।
খালিয়াজুড়ি ইউনিয়ন

খালিয়াজুরী ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।
শিক্ষার হার : 
শিক্ষা প্রতিষ্ঠান : খালিয়াজুরী ইউনিয়নে সর্বমোট দুটি মাধ্যমিক স্তরের প্রতিষ্ঠান রয়েছে একটি হচ্ছে খালিয়াজুরী মডেল পাইলট উচ্চ বিদ্যালয়, অন্যটি সিদ্দিকুর রহমান বালিকা বিদ্যানিকেতন। দুইটি মাদ্রাসা রয়েছে একটি হলো খালিয়াজুরী ইসলামিয়া কওমিয়া হাফিজিয়া মাদ্রাসা ও কমেদ আলী ইসলামিয়া এতিমখানা, অন্যটি হচ্ছে মহিলা মাদ্রাসা। এছাড়াও ইউনিয়নে একাধিক প্রাথমিক বিদ্যালয়ের পাশাপাশি রয়েছে একটি মহাবিদ্যালয় যাহা খালিয়াজুরী কলেজ নামে পরিচিত।
বর্তমান চেয়ারম্যান-
নগর ইউনিয়ন, খালিয়াজুড়ি

নগর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি ইউনিয়ন।
এটি খালিয়াজুড়ি উপজেলা থেকে দক্ষিণে অবস্থিত। এই ইউনিয়নের পাশ দিয়ে বয়ে চলছে বৃহত্তর ধনু নদী।
গ্রাম সমূহ:
নগর ইউনিয়নের আয়তন ৯৬১৮ একর এবং ২০১১ সালের আদমশুমারী অনুযায়ী মোট জনসংখ্যা ৯,৪২৮।
শিক্ষার হার : ৭০% (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
বর্তমান ইউপি চেয়ারম্যান- দেবেশ চন্দ্র তালুকদার
কৃষ্ণপুর ইউনিয়ন, খালিয়াজুড়ি

কৃষ্ণপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।
পূর্ব ও পশ্চিম এবং দক্ষিণে দিকে সুনামগঞ্জ জেলার শাল্লা থানা, উপরে খালিয়াজুরি হুরী থানার অন্তর্গত কৃষ্ণপুর ইউনিয়নের ভৌগোলিক অবস্থান।
ইতিহাসে জানা যায় পুর্ব ভারতের একজন রাজা কৃষ্ণ আচার্য কুমার নিজের রাজ্য ছেড়ে এখানে এসে রাজত্য করতেন এবং সেই কারণে জায়গা টির নাম কৃষ্ণপুর
১. দিয়ারা কান্দা 
২. চাঁন্দপুর হাট
৩. কে কল্যানপুর
৪. আর্খা নগর
৫. কৃষ্ণপুর
৬. দাস বাজার
শিক্ষার হার :
শিক্ষা প্রতিষ্ঠান
১.শতবর্ষী বটগাছ, বেরি দৌলতপুর, 
২. গাউসুল আজম মাইজভান্ডারী দায়রা শরীফ
৩. দিয়ারা কান্দা জামে মসজিদ 
৪. আর্খা পুর মন্দির 
বর্তমান চেয়ারম্যান-
গাজীপুর ইউনিয়ন, খালিয়াজুড়ি

গাজীপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-আতাউর রহমান
মোজাফরপুর ইউনিয়ন

মোজাফরপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
৬৩৯৯ একর
লোকসংখ্যা ২৪৮২৪ জন প্রায় (২০১১ সালের আদমশুমারি অনুযায়ী
শিক্ষার হার :
শিক্ষা প্রতিষ্ঠান
• হাদিস উদ্দিন চৌধুরী :সাবেক এম এন এ
• মলয় কুমার গাঙ্গুলী: সুরকার ও সঙ্গীত শিল্পী।
বর্তমান চেয়ারম্যান-
পাইকুড়া ইউনিয়ন

পাইকুড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
নেএকোনা জেলার কেন্দুয়া উপজেলার একটি অন্যতম ইউনিয়ন পাইকুড়া।
শিক্ষার হার :
শিক্ষা প্রতিষ্ঠান
মজলিশপুর উচ্চ বিদ্যালয়
এটি ১৯৬৩ সালে প্রতিষ্ঠিত। গৌরব ও ঐতিহ্যের সাথে বিদ্যাপিঠটির অবস্থান স্বনামধন্য মজলিশপুর গ্রামে।
শাহাবুদ্দিন আহমেদ: অবসরপ্রাপ্ত প্রধান বিচারপতি ও সাবেক অস্থায়ী রাষ্ট্রপতি ও সাবেক রাষ্ট্রপতি গণপ্রজাতন্ত্রী বাংলাদেশ সরকার।
গিয়াস উদ্দিন মিল্কী:কৃষিবৈজ্ঞানিক।
মেজর জেনারেল গোলাম রব্বানী: অবসরপ্রাপ্ত সেনা কর্মকর্তা।
ডাক্তার কাহাককার:চিকিৎসক।
আব্দুল ওহাব আকন্দ: পরিবেশ বৈজ্ঞানিক।
সাহাবুদ্দিন মিল্কী: অবসরপ্রাপ্ত কর্মকর্তা বাণিজ্য মন্ত্রণালয় 
কে এইচ মাসুদ সিদ্দিকী: অবসরপ্রাপ্ত সচিব মুক্তিযোদ্ধ বিষয়ক মন্ত্রণালয়। ।
জসীম উদ্দিন ভূইঁয়া: রাজনীতিবিদ।
বর্তমান চেয়ারম্যান-
রোয়াইলবাড়ী আমতলা ইউনিয়ন

রোয়াইলবাড়ী আমতলা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
বাংলাদেশের ১৯৯১ সালের জনগণনা অনুসারে রোয়াইলবাড়ী ইউনিয়নের জনসংখ্যা মোট ২১,২৭১ জন। এদের মধ্যে পুরুষ ৫০%, এবং নারী ৫০%। ইউনিয়নে ১৮ বৎসর বয়সী জনসংখ্যা ১০,৬৬০ জন।
রোয়াইলবাড়ী ইউনিয়নের সাক্ষরতার হার হচ্ছে ৬৯.৪%। এই ইউনিয়নে আছে রোয়াইলবাড়ি ফাজিল মাদ্রাসাসহ বেশ কয়েকটি শিক্ষা প্রতিষ্ঠান।
রোয়াইলবাড়ি দুর্গ বা কোটবাড়ী দুর্গ এই ইউনিয়নে অবস্থিত একটি প্রাচীন দুর্গ ও বাংলাদেশের অন্যতম একাধিক প্রত্নতাত্ত্বিক স্থাপনার সমাহার। এটি বেতাই নদীর তীরে কেন্দুয়া উপজেলা সদর থেকে ১৩ কিলোমিটার দক্ষিণ-পশ্চিমে অবস্থিত।
রোয়াইলবাড়ি দুর্গের চারটি স্থাপনার মধ্যে অন্যতম এটি। বার দুয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে। বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।
রোয়াইলবাড়ি দুর্গের চারটি স্থাপনার মধ্যে দ্বিতীয় প্রধান স্থাপনা এটি। বুরুজ ঢিবিটি রোয়াইলবাড়ি দুর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।
রোয়াইলবাড়ি দুর্গের চারটি স্থাপনার মধ্যে এটি একটি গুরুত্বপূর্ণ স্থাপনা। এটাতে মোট পাঁচটি কক্ষ রয়েছে। সাম্প্রতিককালের প্লাস্টার দেবার কারণে স্থাপনাটি খারাপভাবে ক্ষতিগ্রস্ত হয়েছে। 
রোয়াইলবাড়ি দুর্গের আরেকটি স্থাপনা হচ্ছে এর অভ্যন্তরে অবস্থিত কবরস্থানের স্থাপনা। এটিকে নিয়ামত বিবির মাজার ও ডেঙ্গু মিয়ার সমাধি হিসেবে উল্লেখ করা হয়েছে। বর্তমানে এখানে একটি বাঁধাই করা সুড়ঙ্গের অবশেষ টিকে রয়েছে।
বর্তমান চেয়ারম্যান লুৎফর রহমান আকন্দ স্বতন্ত্র
চিরাং ইউনিয়ন

চিরাং বাজার ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
নলিনীরঞ্জন সরকার
দীন শরৎ
বর্তমান চেয়ারম্যান-
কান্দিউড়া ইউনিয়ন

কান্দিউড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
নলিনীরঞ্জন সরকার
বর্তমান চেয়ারম্যান-
নওপাড়া ইউনিয়ন, কেন্দুয়া

নওপাড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
লাহড়ীবাড়ি
জুবেদ আলী: সাবেক সংসদ সদস্য ও সাবেক মহকুমা গভর্নর।
গোলাম সামদানী কোরায়শী: বাংলাদেশী লেখক।
হাফিজুর রহমান : সাবেক অর্থমন্ত্রী ভারপ্রাপ্ত ১৯৬২সাল।
বর্তমান চেয়ারম্যান-
বলাইশিমুল ইউনিয়ন

বলাইশিমূল ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি ইউনিয়ন।
নোয়াদিয়া, 
লস্কর'পুর,
ছবিলা,
ভরা'পাড়া,
কছন্দারা,
বলাইশিমুল,
বেজগাঁও,
আমলি'তলা,
কবি'চন্দ্রপুর,
শিক্ষার হার :
শিক্ষা প্রতিষ্ঠান
মাসকা ইউনিয়ন

মাসকা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান ১:"মাসকা সরকারী প্রাথমিক বিদ্যালয়" ২:"রায়পুর সরকারী প্রাথমিক বিদ্যালয়" ৩:"আলমপুর সরকারি প্রাথমিক বিদ্যালয়"
বর্তমান চেয়ারম্যান-মোঃআব্দুছ ছালাম বাঙালি
সান্দিকোণা ইউনিয়ন

সান্দিকোণা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
গণ্ডা ইউনিয়ন

গন্ডা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
৮.৭৭ কিমি। ১২৬৭৮ জন
শিক্ষার হার:89.90%
শিক্ষা প্রতিষ্ঠান: গন্ডা হাই স্কুল, গন্ডা ডিগ্রি কলেজ
শাহ সুফি আলী মামুদ শাহ্ এর মাজার। 
বর্তমান চেয়ারম্যান- শহিদুল ইসলাম আকন্দ (কল্যাণ)
গড়াডোবা ইউনিয়ন

গড়াডোবা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দলপা ইউনিয়ন

দল্পা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
আশুজিয়া ইউনিয়ন

আশুজিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মঞ্জুর আলী
সিলেট কমিউটার

সিলেট কমিউটার (ট্রেন নাম্বার-৯৩/৯৪) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি সিলেট থেকে আখাউড়া যাত্রাপথে মৌলভীবাজার জেলা ও হবিগঞ্জ জেলা কে সংযুক্ত করে। ট্রেনটি বর্তমানে বন্ধ রয়েছে। 
সিলেট কমিউটার, সিলেট> কুলাউড়া> শায়েস্তাগঞ্জ> আখাউড়া মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
সিলেট কমিউটার যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
শহীদ স্মৃতি সরকারি কলেজ

শহীদ স্মৃতি সরকারি কলেজ ময়মনসিংহ-এর মুক্তাগাছায় অবস্থিত, যা বাংলাদেশ জাতীয় বিশ্ববিদ্যালয়-এর অধিভুক্ত।
শহীদ স্মৃতি সরকারি কলেজটি ময়মনসিংহের জেলার মুক্তাগাছা উপজেলায় অবস্থিত। কলেজটি ১৯৬৭ খ্রিষ্টাব্দে মুক্তাগাছা রাজবাড়ি ভবনের একাংশে প্রতিষ্ঠিত হয়। ১৯৮০ খ্রিষ্টাব্দে এটিকে সরকারি কলেজ হিসেবে ঘোষণা করা হয়। বর্তমানে এই কলেজে উচ্চ মাধ্যমিক, স্নাতক (পাস) ও স্নাতক (সম্মান) কোর্স চালু রয়েছে। এবং সকল কোর্স মিলে কলেজটিতে 
প্রায় ১০ হাজার শিক্ষার্থী রয়েছে।
জালালাবাদ এক্সপ্রেস

জালালাবাদ এক্সপ্রেস বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি সিলেট থেকে চট্টগ্রাম যাত্রাপথে মৌলভীবাজার জেলা, হবিগঞ্জ জেলা, ব্রাহ্মণবাড়িয়া জেলা, কুমিল্লা জেলা ও ফেনী জেলাকে সংযুক্ত করে। ফেব্রুয়ারি ২০২০ সাল থেকে ট্রেনটি বন্ধ আছে।
জালালাবাদ এক্সপ্রেস, সিলেট> কুলাউড়া> শায়েস্তাগঞ্জ> আখাউড়া> লাকসাম> চট্টগ্রাম মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
জালালাবাদ এক্সপ্রেস যেসকল রেলওয়ে স্টেশন দিশে চলাচল করতো নিম্নে তা উল্লেখ করা হলো:
১৯৯৬-এ বাংলাদেশে অভ্যুত্থানের প্রচেষ্টা

১৯৯৬ সালের বাংলাদেশ অভ্যুত্থান প্রচেষ্টা ছিল একটি ব্যর্থ সামরিক অভ্যুত্থানের প্রচেষ্টা। সেনাবাহিনী প্রধান অব স্টাফ আবু সালেহ মোহাম্মদ নাসিম বাংলাদেশের রাষ্ট্রপতি আবদুর রহমান বিশ্বাসের বিরুদ্ধে এই অভ্যুত্থান শুরু করার অভিযোগ উঠে। সেনা অভ্যুত্থান ব্যর্থ হয় এবং সেনা বাহিনী প্রধানকে বরখাস্ত করা হয়। 
১৯৯৬ সালের ফেব্রুয়ারিতে বাংলাদেশের প্রধানমন্ত্রী খালেদা জিয়া সরকারের নির্বাচন তখনকার বিরোধী দলের প্রধান বিরোধী দল শেখ হাসিনার নেতৃত্বে বাংলাদেশ আওয়ামী লীগ বর্জন করেছিলেন, যারা নিরপেক্ষ তত্ত্বাবধায়ক সরকারের অধীনে নির্বাচন অনুষ্ঠানের দাবি করেছিল। পরবর্তীতে সংবিধান সংশোধন করা হয়েছিল এবং নিরপেক্ষ তত্ত্বাবধায়ক সরকার গঠন হয়েছিল। ফেব্রুয়ারি থেকে জুনের মধ্যে, মেজর জেনারেল জি এইচ মুর্শেদ খান এবং ব্রিগেডিয়ার জেনারেল হামেদুর রেহমান দেশের রাজনৈতিক পরিস্থিতির বিরুদ্ধে বক্তব্য রেখেছিলেন। রাষ্ট্রপতি আবদুর রহমান বিশ্বাস বাংলাদেশ সেনাবাহিনীর চিফ অফ স্টাফ লেফটেন্যান্ট জেনারেল আবু সালেহ মোহাম্মদ নাসিমকে কর্মকর্তাদের বিরুদ্ধে ব্যবস্থা নেওয়ার জন্য বলেছিলেন। নাসিম প্রত্যাখ্যান করেছিলেন যার ফলে রাষ্ট্রপতি প্রতিরক্ষা মন্ত্রণালয়ের মাধ্যমে এই কর্মকর্তাদের বরখাস্ত করেছিলেন। জি এইচ মোর্শেদ খান ছিলেন বগুড়া ক্যান্টনমেন্টের জিওসি এবং হামিদুর রহমান ছিলেন বাংলাদেশ রাইফেলসের (বর্তমানে- বিজিবি) উপ-প্রধান। 
লেফটেন্যান্ট জেনারেল আবু সালেহ মোহাম্মদ নাসিম রাষ্ট্রপতি আদেশের বিরুদ্ধে বিদ্রোহ করেছিলেন। তিনি তার অনুগত সৈন্যদের সংগঠিত করেছিলেন। রাষ্ট্রপতির অভিযোগে নাসিমকে বরখাস্ত করার পরে নাসিমকে সরকারের অনুগত সৈন্যরা তাকে গৃহবন্দি করে এবং চাকরি থেকে বরখাস্ত করা হয়েছিল সরকারের অনুগত সৈনিকরা রাজধানী ঢাকার দিকে যাওয়ার রাস্তাও অবরোধ করে রাখে কারণ তারা জেনারেল নাসিমের অনুগত সৈন্য আনতে ব্যবহৃত হতে পারে। উত্তর বগুড়া সেনানিবাসের পরিস্থিতি আরও উত্তেজনাপূর্ণ ছিল যেখানে জিওসি, মেজর জেনারেল জি এইচ মুরশেদ খানকে রাষ্ট্রপতি বরখাস্ত করেছিলেন। সৈন্যরা সরকারী টিভি এবং রেডিও স্টেশনগুলিকেও দখল করেছিলো। জেনারেল নাসিমকে মিলিটারি পুলিশ হেফাজতে রাখা হয়েছিল এবং ভিআইপি কর্মকর্তাদের মেসে রাখা হয়েছিল। বগুড়া সেনানিবাস এবং ময়মনসিংহ সেনানিবাসের সৈন্যরা জেনারেল নাসিমকে সমর্থন করেছিলেন। ময়মনসিংহ সেনানিবাসের সৈন্যরা মার্চ মাসে ঢাকায় যাওয়ার চেষ্টা করলেও রাষ্ট্রপতি তাদের আদেশ দেওয়ার পরে তাদের ঘাঁটিতে ফিরে যায়। যমুনা নদী পার হতে না পারায় বগুড়া সেনানিবাস থেকে সৈন্যরা ঢাকায় পৌঁছাতে পারেনি। যমুনা নদীর অপর প্রান্তটি সাভার সেনানিবাসের সেনাবাহিনী দ্বারা নিয়ন্ত্রিত হয়েছিল যারা রাষ্ট্রপতির অনুগত ছিল। 
মেজর জেনারেল মাহবুবুর রহমান রাষ্ট্রপতি দ্বারা নতুন সেনাপ্রধান নিযুক্ত হন। তত্ত্বাবধায়ক সরকার পরিচালিত সংসদ নির্বাচনে শেখ হাসিনা বিজয়ী হয়েছিলেন। জেনারেল মাহবুবুর রহমান অবসর নেওয়ার পর বাংলাদেশ জাতীয়তাবাদী দলে যোগ দিয়েছিলেন। ব্যর্থ অভ্যুত্থান বাংলাদেশের সেনাবাহিনীর ভাবমূর্তি ক্ষুণ্ণ করে এবং গণতন্ত্রকে সমর্থন করার ইচ্ছাকে আরও মজবুত করে।
রিদম (তামিল চলচ্চিত্র)

রিদম (; ) হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা ও পরিচালনা করেছিলেন বসন্ত এবং প্রযোজনা করেছিলেন ভি নেতারাজ। অভিনয় করেছিলেন অর্জুন সারজা এবং মীনা, এছাড়াও ছিলেন রমেশ অরবিন্দ এবং জ্যোতিকা। চলচ্চিত্রটির গানগুলোর সুরারোপ করেছিলেন এ আর রহমান, গানগুলো দারুণ জনপ্রিয়তা পেয়েছিলো।
চলচ্চিত্রটির কাহিনী একজন বিধবা নারী আর একজন বিপত্নীক পুরুষের প্রেম নিয়ে আবর্তিত।
ইন্ডিয়ান এক্সপ্রেস সংবাদ প্রতিষ্ঠানে কাজ করেন কার্তিক, তার একটি স্ত্রী ছিলো যে মারা গেছে, স্ত্রীর নাম ছিলো অরুণা, অভিভাবক দ্বারা বিয়ে হলেও তার স্ত্রীকে তিনি ভালোবাসতেন, কিন্তু তার স্ত্রী একদিন একটি রেল দূর্ঘটনায় মারা যান আর কার্তিক শোকে মুষড়ে পড়েন যদিও তিনি তার কর্ম করতে থাকেন।
কার্তিক মুম্বাই শহরে থাকেন, চিত্রা নামের এক ব্যাংক কর্মকর্তার সঙ্গে তার নিজের ব্যাংক একাউন্ট খোলার সময় পরিচয় হয় এরপর একদিন ট্রেনে দেখা হয় চিত্রার সঙ্গে কার্তিকের। চিত্রা প্রথম প্রথম কার্তিকের সঙ্গে বন্ধুত্ব করতে না চাইলেও কার্তিকের ভালো মন-মানসিকতা দেখে একসময় রাজী হয়। চিত্রা বিধবা, তার স্বামী শ্রীকান্ত একটি সন্তান চিত্রার গর্ভে রেখে মারা যায়, কার্তিক পরে জানতে পারে যে তার স্ত্রী অরুণা আর চিত্রার স্বামী শ্রীকান্ত একই ট্রেনে উঠেছিলো।
কার্তিক আর চিত্রা বন্ধু থেকে প্রেমিক- প্রেমিকায় রূপান্তরিত হয় এবং শেষে বিয়ে করে।
উপযোগ

উপযোগ একটি মানসিক ধারণা।সাধারণ অর্থে উপযোগ বলতে কোনো জিনিসের উপকারিতাকে বোঝায়। কিন্তু অর্থনীতিতে উপযোগ কথাটির বিশেষ অর্থ বহন করে। কোনো দ্রব্য বা সেবার অভাব মোচনের ক্ষমতাকে অর্থনীতিতে উপযোগ বলা হয়। দ্রব্য বা সেবার অভাব পূরণ করার ক্ষমতা আছে বলেই তার চাহিদা দেখা দেয়। দ্রব্য বা সেবা যা-ই হোক না কেন তা মানুষের অভাব পূরণ করতে পারলেই তার উপযোগ আছে বলে মনে করতে হবে। যেমন—খাদ্য, বস্ত্র, কলম, কাগজ প্রভৃতি দ্রব্য উপযোগবিশিষ্ট। খাদ্য আমাদের ক্ষুধা নিবারণ করে, বস্ত্র লজ্জা নিবারণ করে, কাগজ আমাদের যাবতীয় লেখার জন্য ব্যবহার করা হয়। অর্থনীতিতে উপযোগ ধারণার সঙ্গে নৈতিকতার কোনো সম্পর্ক নেই। অতএব নৈতিকতার প্রশ্নে না গিয়ে অতি সহজভাবে বলতে পারি, দ্রব্য বা সেবার যে ক্ষমতা মানুষের অভাব মেটাতে সক্ষম, সে ক্ষমতাকেই অর্থনীতিতে উপযোগ বলে।
পশ্চিমা বুদ্ধিবাদী চিন্তাধারার প্রায় ৩০০ শত বছর পূর্বে ১৭০০ সালে উপযোগ ধারণার সূচনা হয়।মেধাবী সুইস গণিতবিদ ড্যানিয়েল বার্নোলি ১৭৩৮ সালে এবং ইংরেজ দার্শনিক জেরেমি বেন্থাম উপযোগ ধারণার সূচনা করেন।
আলারমেল ভাল্লী

আলারমেল ভাল্লী, একজন শীর্ষস্থানীয় ভারতীয় ধ্রুপদী নৃত্যশিল্পী এবং কোরিওগ্রাফার এবং পান্ডানালুর রীতির একজন প্রকাশক, যা ভারতীয় ধ্রুপদী নৃত্য ভারতনাট্যমের একটা রূপ। তিনি প্রচলিত নাচের ব্যাকরণকে গভীরভাবে আয়ত্ত করে, ব্যক্তিগত নাচের কবিতায় পরিণত করার দক্ষতার জন্য ব্যাপকভাবে প্রশংসিত। 
তিনি ১৯৮৪ সালে চেন্নাইয়ে দ্বীপশিখা নৃত্য ফাউন্ডেশন প্রতিষ্ঠা করেছিলেন, যেখানে তিনি ভরতনাট্যম শেখান। 
১৯৯১ সালে, বৈজয়ন্তীমালার পরে আলারমেল ভাল্লি দ্বিতীয় কনিষ্ঠ নৃত্যশিল্পী যিনি ভারত সরকারের পদ্মশ্রী পুরস্কারে ভূষিত হন। ২০০১ সালে তিনি ভারতের জাতীয় সংগীত, নৃত্য ও নাটক একাডেমির সংগীত নাটক অকাদেমি পুরস্কার লাভ করেন, তারপরে ভারতের অন্যতম সর্বোচ্চ বেসামরিক সম্মান পদ্মভূষণ পুরস্কার পান ২০০৪ সালে এবং ফ্রান্স সরকারের শেভালিয়ের আর্টস অ্যান্ড লেটারস পুরস্কার, ২০০৪ সালে।
আলারমেল ভাল্লির জন্ম এবং বেড়ে ওঠা চেন্নাইতে হয়েছিল, সেখানে তিনি চেন্নাইয়ের চার্চ পার্কের দ্য স্যাক্রেড হার্ট ম্যাট্রিকুলেশন স্কুল থেকে স্কুলের পড়াশোনা করেছিলেন। তিনি চেন্নাইয়ের স্টেলা মারিস কলেজ থেকে ইংরেজি সাহিত্যে বিএ ডিগ্রি অর্জন করেছেন। তিনি ছয় বছর বয়স থেকে ভরতনাট্যমের পাণ্ডনাল্লুর রীতির উপর প্রশিক্ষণ নেয়া শুরু করেন, নামী গুরুগণ যেমন পাণ্ডনাল্লুর চকলিঙ্গম পিল্লাই এবং তাঁর পুত্র পাণ্ডনাল্লুর সুব্বরায় পিল্লাইয়ের অধীনে। তিনি বহু বছর ধরে বীণা ধনম্মল সংগীতের পদম এবং জাভেলিস শৈলীর সংগীত অধ্যয়ন করেছিলেন টি. মুক্তার অধীনে। তিনি ওড়িশি প্রশিক্ষণ নিয়েছিলেন গুরু অধীনে কেলুচরণ মহাপাত্র ও তাঁর শিষ্য গুরু রামানি রঞ্জন জেনার কাছ থেকে। 
তিনি ইন্ডিয়ান ইনস্টিটিউট অফ ফাইন আর্টস, মাদ্রাজের তত্ত্বাবধানে সাড়ে ৯ বছর বয়সে মঞ্চে অভিষেক করেছিলেন এবং তাঁকে নাট্য কলা ভূষণ পুরস্কার দেওয়া হয়েছিল। তিনি প্যারিসের মর্যাদাপূর্ণ সারাহ বার্নহার্ট থিয়েটার দে লা ভিলির আন্তর্জাতিক নৃত্য উৎসবে সবে মাত্র ১৬ বছর বয়সে নৃত্য প্রদর্শন করে আন্তর্জাতিক খ্যাতি অর্জন করেছিলেন এবং তখন থেকেই বিখ্যাত নাট্যশালা এবং উৎসবে নৃত্যাভিনয় করে আসছেন, ভারতে এবং ভারতের বাইরে। 
তাঁর শীর্ষস্থানীয় শিক্ষার্থীদের মধ্যে রয়েছেন রাগমালা নৃত্য সংস্থার রাণী রামস্বামী এবং অপর্ণা রামস্বামী, মিনিয়াপলিস এবং মীনাক্ষী শ্রীনীবাসন।
আলারমেল ভাল্লির কর্মজীবনের কিছু উল্লেখযোগ্য আন্তর্জাতিক অনুষ্ঠানের মধ্যে আছে, বলশয় নাট্যশালা, ভিয়েনা আন্তর্জাতিক নৃত্য উৎসব, মিউনিখ অপেরা উৎসব, এডিনবার্গ উৎসব, নিউ ইয়র্ক আন্তর্জাতিক কলা উৎসব, এভেনিয়ন উৎসব, সারভান্তিনো উৎসব, লিওন বিয়েনালে, দ্য ভেনিস বিয়েনলে, দ্য রয়্যাল অ্যালবার্ট হল ও লন্ডনের কুইন এলিজাবেথ হল, দ্য হেলসিঙ্কি বিয়েনলে, বার্লিনের মিলেনিয়াম উৎসব এবং দ্য ফ্র্যাঙ্কফুর্ট অল্ট ওপেরা। জুলাই ২০১৫ সালে, তিনি প্রথম ভারতীয় ধ্রুপদী নৃত্যশিল্পী যিনি সালজবার্গ উৎসবে নৃত্য পরিবেশন করেছিলেন।
আলারমেল ভাল্লি আইএএস অফিসার ভাস্কর ঘোষকে বিবাহ করেছেন।
হিনা তাসলিম

হিনা তাসলিম (হিনা রেহমান হিসেবেও লেখা হয়) হলেন একজন ভারতীয় চলচ্চিত্র অভিনেত্রী। তিনি কিছু চলচ্চিত্রে অভিনয় করেছেন।
২০০৪ সালে মুক্তিপ্রাপ্ত "আই প্রাউড টু বি অ্যান ইন্ডিয়ান" চলচ্চিত্রের মাধ্যমে বড়পর্দায় অভিষেক ঘটে তার। ২০০৫ সালে তার অভিনীত চলচ্চিত্র "ফান – ক্যান বি ডেঞ্জারাস সামটাইমস" মুক্তি পেয়েছিল। ২০০৬ সালে তার অভিনীত চলচ্চিত্র "লেডিস টেইলর" মুক্তি পেয়েছিল। ২০০৭ সালে মুক্তি পেয়েছিল তার অভিনীত চলচ্চিত্র "ঘুটান"।
২০০৯ সালে মুক্তি পেয়েছিল হিনা তাসলিম অভিনীত চলচ্চিত্র "মেরি পাড়োশান"। ২০০৯ সালে তার অভিনীত চলচ্চিত্র "মেরি লাইফ মেঁ উসকি ওয়াইফ" ও মুক্তি পেয়েছিল। ২০১০ মুক্তি পেয়েছিল তার অভিনীত ভোজপুরি চলচ্চিত্র "আজব দেবরা কা গজব ভাউজি"। ২০১১ সালে তাকে দেখা গিয়েছিল "শীতলভাবি.কম" শিরোনামের চলচ্চিত্রে।
মীনা (অভিনেত্রী)

মীনা () হচ্ছেন একজন ভারতীয় চলচ্চিত্র অভিনেত্রী; মূলত তামিল, তেলুগু, কন্নড় এবং মালয়ালম চলচ্চিত্রে অভিনয় করা মীনা কিছু হিন্দি চলচ্চিত্রেও অভিনয় করেছেন। ১৯৮২ সালে তিনি প্রথম একজন শিশুশিল্পী হিসেবে "নেনজাঙ্গাল" (তামিল) চলচ্চিত্রে অভিনয় করেছিলেন এবং পরে অনেক আঞ্চলিক চলচ্চিত্রে তিনি অভিনয় করেন। পরের দুই দশক মীনা প্রচুর চলচ্চিত্রে অভিনয় করেন একজন প্রাপ্তবয়স্ক শিল্পী হিসেবে।
মীনা তেলুগু চলচ্চিত্র শিল্পের 'চিরসবুজ অভিনেত্রী' হিসেবে পরিচিত। মীনা চলচ্চিত্রে অভিনয় ছাড়াও পরে টেলিভিশনে বিভিন্ন অনুষ্ঠানের বিচারক হিসেবে কাজ করেছেন এবং একজন অনুবাদ শিল্পী (ডাবিং আর্টিস্ট) হিসেবেও তার কিছুটা দক্ষতা আছে।
মীনার জন্ম চেন্নাইতে। তার বাবা দুরাইরাজ ছিলেন তামিল এবং মা রাজামল্লিকা ছিলেন মালয়ালমভাষী, কেরালা রাজ্যের কণ্ণুর জেলার চিরাক্কালে বড় হন মীনা। চেন্নাইয়ের বিদ্যাযোদ্ধা বিদ্যালয়ে পড়েছিলেন মীনা। ছোটো বেলা থেকেই অভিনয় জীবনের প্রতি মনোনিবেশ ছিলো মীনার। তিনি মাদ্রাজ বিশ্ববিদ্যালয় থেকে ইতিহাসে স্নাতকোত্তর সম্পন্ন করেছিলেন। তিনি ভরতনাট্যম নৃত্যে প্রশিক্ষণ নিয়েছিলেন তরুণ বয়সেই এবং তিনি তামিল, তেলুগু, কন্নড়, মালয়ালম এবং হিন্দি ভাষায় অনর্গল কথা বলতে পারেন।
<div>২০০৯ সালের ১২ই জুলাই মীনা বেঙ্গালুরুবাসী বিদ্যাসাগর নাম্নী এক বড় ব্যবসায়ীর সঙ্গে বিবাহবন্ধনে আবদ্ধ হন। ২০১১ সালের জানুয়ারীতে মীনা নয়নিকা নামের এক কন্যার জন্ম দেন যে অভিনেতা বিজয়ের সঙ্গে 'থেরি' (২০১৬) চলচ্চিত্রে শিশুশিল্পী হিসেবে অভিনয় করে।
শিশু শিল্পী
মীনা ১৯৮২ সালে শিশু শিল্পী হিসেবে নেনজাঙ্গাল চলচ্চিত্রে তার কর্মজীবন শুরু করেন, যেখানে শিবাজি গণেশন তাকে জন্মদিনের পার্টিতে দেখেছিলেন। তিনি শিশু শিল্পী হিসেবে গণেশনের সাথে বেশ কয়েকটি চলচ্চিত্রে অভিনয় করেছেন। তিনি রজনীকান্তের সাথে এনকেও কেত্তা কুরাল এবং আনবুল্লা রজনীকান্ত নামে দুটি চলচ্চিত্রে শিশু শিল্পী হিসেবে অভিনয় করেছেন। আনবুল্লা রজনীকান্ত, যেখানে তিনি রজনীকান্তকে উষ্ণতা প্রদানকারী একটি অসুস্থ শিশুর ভূমিকায় অভিনয় করেছিলেন - যা তার ক্যারিয়ারের বৃদ্ধিতে একটি প্রধান নির্দেশক হয়ে ওঠে। শিশু শিল্পী হিসেবে মালয়ালম ভাষায় তার আত্মপ্রকাশ হয়েছিল পিজি পরিচালিত ওরু কচুকথা আরম পরায়থা কথা মুভিতে। বিশ্বম্ভরন। তিনি একটি শিশু হিসাবে ৪৫ টিরও বেশি চলচ্চিত্রে উপস্থিত ছিলেন।